Joachim Ruhuna

Joachim Ruhuna (født 27. oktober 1933 i Nyabikere i kongedømmet Burundi i Ruanda-Urundi; drept 9. september 1996 i Gitega i Burundi) var en katolsk erkebiskop i Burundi.

Liv og virke

Bakgrunn
Rouhana tilhørte den etniske gruppen tutsi. Han studerte i Burasira småseminar og deretter i Mugera. Han tok grad i teologi i Kinshasa i Kongo.

Prest
Han ble ordinert til prest 18. september 1962. Etter å ha studert i Roma ble han rektor ved presteseminaret i Bujumbura i 1970.

Biskop, erkebiskop
Den 13. april 1973 ble han utnevnt av pave Paul VI til den første biskop av bispedømmet Ruyigi. Han ble bispeviet av erkebiskop André Makarakiza, M. Afr., erkebiskop av Hitega; medkonsekraner var biskop Michel Ntuyahaga av Bujumbura og biskop Stanislas Kaburungu av Ngozi. 

Den 28. mars 1980 ble han koadjutor-erkebiskop og 6. november 1982 erkebiskop av Gitega.

Under folkemordene i Burundi, som også kostet mange av hans familie livet, gikk han inn for forsoning, fred og dialog mellom hutuer og tutsier. Den 13. juli 1996, under begravelsen til de 306 ofrene for massakren i Bugendana, fordømte han på det sterkeste gjerningsmennene bak nedslaktingen.

Den 9. september 1996, like etter klokken 16.30, ble han myrdet av en væpnet gjeng på vei til Gitega, sammen med en nonne og en annen katolikk. Liket ble fjernet og funnet 17. september i en massegrav omtrent tre kilometer fra stedet for bakholdet.

Begravelsesmessen fant sted 19. september og ble celebrert av kardinal Jozef Tomko, prefekt for Kongregasjonen for folkenes evangelisering, erkebiskop Emil Paul Tscherrig, apostolisk nuntius i Burundi og alle de burundiske biskoper. Han ble gravlagt i katedralen til bispedømmet og et minnesmerke ble reist over ham.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Jozef-Ernest van Roey (1874-1961) *1926
 Biskop André Clément Marie Ghislain Charue (1898-1977) *1942
 Biskop Joseph Martin, M. Afr.(1903-1982) *1949
 Erkebiskop André Makarakiza, M. Afr. (1919-2004) *1961
 Erkebiskop Joachim Ruhuna (1874-1961) *1926

Referanser

Burundiske katolske biskoper
Linjen Rebiba
Drapsofre
Personer fra provinsen Karuzi